එමෙන්ම අමාත්‍ය රවුෆ් හකීම් ජනාධිපතිවරයාට සහයෝගය ලබාදීමත් සමඟ එම මන්ත්‍රීවරුන් 7 දෙනා ද විපක්ෂයට එක්වුණා.ඒ අනුව විපක්ෂය නියෝජනය කළ දෙමළ ජාතික සන්ධාන මන්ත්‍රීවරුන් 11 දෙනා සහ එක්සත් ජාතික පක්ෂ මන්ත්‍රීවරුන් 4 දෙනාට අමතරව මන්ත්‍රීවරු 10 දෙනෙකු මේ වන විට නැගෙනහිර පළාත් සභාවේ විපක්ෂයට එක්ව සිටිනවා.පළාත් සභාවේ බහුතර බලය විපක්ෂයට මේ වන විට හිමිවී ඇති බැවින් නව ප්‍රධාන අමාත්‍යවරයෙකු පත් කර ගැනීමටයි දෙමළ ජාතික සන්ධානය සහ ශ්‍රී ලංකා මුස්ලිම් කොංග්‍රසය මෙලෙස සාකච්ඡා පවත්වන්නේ.කෙසේ වෙතත්, පළාත් සභාව අද රැස්වීමට නියමිත බව නැගෙනහිර පළාත් සභා සභාපතිනී ආරියවතී ගලප්පත්තී හිරු ප්‍රවෘත්ති අංශයට ප්‍රකාශ කළා.ශ්‍රී ලංකා මුස්ලිම් කොංග්‍රසයට නැගෙනහිර පළාත් සභාවේ ප්‍රධාන අමාත්‍ය ධුරය ලබාදීමට සන්ධාන මන්ත්‍රීවරුන් සූදානම් බව පළාත් අධ්‍යාපන අමාත්‍ය විමලවීර දිසානායක ඊයේ හිරු ප්‍රවෘත්ති අංශය වෙත කියා සිටියා.